આમ જમ્મુ-કાશ્મીરમાં પાકિસ્તાન પોતાની નાપાક હરકતો બંધ કરવાનું નામ લેતું નથી. શનિવારે રાત્રે પણ પાકિસ્તાની દળોએ વધુ એક વખત યુદ્ધ વિરામનો ભંગ કરીને નૌશેરા સેકટરમાં ભયંકર ફાયરિંગ કર્યું હતું. પાકિસ્તાની રેન્જરો દ્વારા કરવામાં આવેલા ગોળીબારમાં સરહદી વિસ્તારના કેટલાંક ઘરોને નુકસાન પહોંચ્યું હતું. જોકે કોઇ મોટી ખુવારી થઇ હોવાના અહેવાલ નથી, પરંતુ ભારતીય સેનાની સતર્કતાને કારણે પાકિસ્તાની સેેનાની બંદૂકો શાંત થઇ ગઇ હતી. ભારતીય સેેનાએ પણ પાકિસ્તાનના કેટલાય વિસ્તારોને નિશાન બનાવ્યા હતા.